સુરતના રાજકીય વિશ્લેષક બાબુભાઈ દેસાઈ કહે છે, “છેલ્લાં ૨ વર્ષમાં માત્ર સુશાસનની ગુલબાંગો જ છોડવામાં આવી છે. ગુજરાતને સર્વશ્રેષ્ઠ ગણાવી પ્રજાને અંધારામાં રાખવામાં આવી છે. બે વર્ષમાં લોકોની હાલાકીઓમાં પણ ઘણો વધારો થયો છે. ગુજરાતની છબી પણ આ સરકારની ઢીલી નીતિના કારણે ખરડાવા લાગી છે. સરકાર પ્રજાના પ્રશ્નો જાણી ન શકી તેના કારણે જ પાટીદાર અનામત આંદોલનનો ઉદ્ભવ થયો. લોકોએ સરકાર પર મૂકેલો વિશ્વાસ સંપૂર્ણપણે તૂટ્યો છે. છેલ્લાં બે વર્ષમાં ગુજરાતની ખ્યાતિમાં પણ અડધોઅડધ ઓટ આવી છે.”